175 



bildning af Efterskyderen til at passe med den levende 

 Larves Efterskyder, underkastede jeg Larven et nærmere 

 Eftersyn og bemærkede da, at naar Larven sattes i en 

 lille Glasskaal med lodrette Vægge og begyndte at krybe 

 omkring, satte den Efterskyderen fast paa Glassets Bund 

 og strakte derpaa Kroppen saa langt ud som muligt; 

 Strækningen var let at iagttage, idet den bløde Hud mel- 

 lem Segmenterne blev synlig. Da Kroppen var strakt" helt 

 ud, saas det, at Efterskyderens nederste Del brugtes som 

 Sugeskive. Naar Efterskyderen fæstede sig til Underlaget, 

 bredte den sig ud til en mere eller mindre regelmæssig 

 Flade, der rettede sin Form efter Underlaget. Naar Efter- 

 skyderen var lige under Larven, o: før Strækningen af 

 Kroppen begyndte, var det ikke let at se Sugningen. — 

 Larven søgte, efter at have strakt sig ud, ivrigt efter Fod- 

 fæste, naar dette var opnaaet, slap Efterskyderen, og Bag- 

 kroppen blev trukket frem, hvorefter Benene søgte nyt 

 Støttepunkt samtidig med, at Sugningen igen fandt Sted. 

 Gangen mindede meget om Maalerlarvens Gang. Me- 

 dens Larven søgte Støttepunkt for Benene, saas ingen 

 Bevægelse i Efterskyderen, men kort før denne slap Un- 

 derlaget, saas meget stærk Bevægelse i dens indre Dele. 

 — Naar den krybende Larve saas fra Siden, var det me- 

 get lettere at iagttage Efterskyderens Sugning. Larven 

 prøvede ogsaa at krybe op ad Glassets lodrette Væg, og 

 da Glasset var ret tilsnavset af smaa Jordpartikler, lykke- 

 des det den at komme op og fæste Efterskyderen 2 mm 

 fra Bunden. Kroppen straktes lodret op ad Sidevæggen, 

 idet alle seks Ben samtidigt ivrigt søgte Fodfæste, saa at 

 Dyret alene holdtes oppe af Efterskyderen. Pludselig 

 styrtede Larven imidlertid ned, idet den langs Glasset 

 drejede en halv Omdrejning. Forkroppen laa paa Glas- 

 sets Bund, Efterskyderen holdt stadig fast paa Glassets 

 Side. Først da Benene havde faaet Fodfæste paa Glas- 

 sets Bund, slap Efterskyderen. — I det af mig til Zool. 

 Mus. 3. Afd. afleverede Larvemateriale findes 4 Glas mær- 



